Démostratos z Larissy

Démostratos (Démostratos) bol víťaz olympijských hier v behu na jedno stadion v roku 84 pred Kr.Eusebios, Kronika 2,193.

Démostratos z Larissy, mesta v Tesálii, zvíťazil na 174 olympijských hrách v behu na jedno stadion, v športovej disciplíne, v ktorej sa súťažilo od založenia hier v roku 776 pred Kr. Beh na dve stadiá (diaulos) zaviedli na olympijských hrách v roku 724 pred Kr. a zvíťazil v nej Hypénos z Pisy. Na 15. hrách v roku 720 pred Kr. zaviedli tzv. dlhý beh, po grécky dolichos, ktorý sa na začiatku bežal len na sedem stadií (napokon až na 24 stadií) a zvíťazil v ňom Akanthos zo Sparty. Vzdialenosť stadia (600 stôp) sa pohybovala zhruba od 175 do 200 metrov.

V roku 84 pred Kr., keď súťažil Démostratos, vyraboval Olympiu rímsky diktátor Sulla, ktorý bol na výprave proti Mithridatovi.Plutarchos, Bioi paralléloi, Sulla, 12. Po návrate dal Sulla atlétov pochytať a odviesť do Ríma, kde mu poslúžili, pre zvýšenie lesku jeho trumfu, prevedením olympijských hier. Nasledujúce olympijské hry (v roku 80 pred Kr.) sa na rozkaz Sullu konali v Ríme.

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu na jedno stadion